****

 **РЕПУБЛИКА БЪЛГАРИЯ**

 **АПЕЛАТИВЕН СЪД – ВАРНА**

У К А З А Н И Я

към участниците, допуснати до участие в писмения етап
от конкурса за назначаване на съдебен помощник
Апелативен съд - Варна - ТО, обявен със Заповед РД-502/15.07.2024г.

1. Кандидатите да се явят на 24.09.2024 г. (вторник) в сградата на Съдебната палата на адрес: гр. Варна, пл. „Независимост" № 2 в 09:15 часа във фоайето на 5 етаж - Апелативен съд – Варна.
2. Пропускателният режим в сградата се осъществява от служители ГД „Охрана" – Варна.
3. Кандидатите да бъдат настанени от квесторите в кабинета, в който ще се провежда писмения изпит.
4. На писмения изпит да не се допускат кандидати с мобилни телефони, лаптопи, таблети, хендсфри и други технически средства. Устройствата да се оставят за съхранение при квесторите до напускането на изпита.
5. Всеки кандидат да предостави на квестора лична карта и да се подпише в присъствен списък.
6. На всеки кандидат да се предостави плик, съдържащ: тетири броя подпечатани листи и малък плик с фиш за името.
7. Писменият изпит да започне в **09:30 часа**, когато един от кандидатите, избран на случаен принцип, изтегли един от двата запечатани в плик, казуса. Изпитът се провежда по изтегления казус, който се обявява на всички кандидати, след което се отваря и втория плик, за да се сравни дали казусът в него е различен от изтегления.
8. Квесторите да предоставят на всеки кандидат копие от изтегления казус и въпросите към него.
9. Началото на изпита да се обяви след раздаването на казусите на всички кандидати и е с продължителност два астрономически часа.
10. Кандидатите могат да пишат само с химикал със син цвят на подпечатаната страна на карираните листи. Номериране на страниците се допуска в горния десен ъгъл, като печатът остава в долния десен ъгъл. В беловата не се допускат корекции, зачертавания, поставяне на знаци или други символи, които могат да доведат до съмнения относно анонимността на писмения изпит.
11. По време на писмения изпит могат да се използват само нормативни актове. В случай на констатирано ползване на тълкувателни и съдебни решения, същите да бъдат иззети от квесторите и кандидатът да се отстрани от по-нататъшно участие в конкурса.
12. При установени случаи на преписване или подсказване, както и при неспазване указанията на квесторите, нарушителят/нарушителите да бъдат отстранени от по-нататъшно участие в конкурса. За случая се съставя протокол от квесторите.
13. След приключване на работа, всеки кандидат да попълни личните си данни на предоставения фиш, който да запечата в малкия плик. В големят плик да постави: казусът, беловата, черновата (сгъната на две) и малкия плик. Големият плик се запечатва пред квестора и се предава срещу подпис в присъствения списък.
14. Излизането на кандидатите от залата по време на писмения изпит не се допуска, освен в случаите на обективна или физиологична необходимост, само след разрешение на квесторите.